Public procurement notice: Voluntary Ex Ante Transparency Notice
Published: 2020-01-09
Buyer: Ulkoministeriö
Country: FI
Contract type: Services
Procedure: Contract award without prior publication
CPV classification: 72000000
Estimated value: 219600 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on ulkoministeriön tarvitseman viisumitietojärjestelmään perustuvan kansallisen VIS-yhteyden ja CVIS-viestinvälitystoiminnallisuuden jatkokehittäminen siten, että yhteistyöviranomaisille (mm. Tulli, Rajavartiolaitos, Suojelupoliisi, Maahanmuuttovirasto) luodaan rajapinta kansalliseen viisumitietojärjestelmään. Yhteistyöviranomaiset voivat tämän integraation kautta tehdä hakuja ja muuten hyödyntää viisumitietojärjestelmää omista järjestelmistään käsin. CVIS-integraation osalta rajapinnan tehtäväksi tulee myös yhteistyöviranomaisten järjestelmistä tulevien pyyntöjen välittäminen suoraan yhteistyöviranomaisten järjestelmistä CVIS-keskusjärjestelmään.
Ulkoministeriö on 26.6.2017 Hilma-ilmoituskanavassa julkaistulla hankintailmoituksella pyytänyt tarjouksia viisumitietojärjestelmästä ja siihen liittyvistä palveluista. Osana hankintaa kilpailutettiin myös viisumitietojärjestelmän jatkokehitys. Hankinta kilpailutettiin julkisista puolustus- ja turvallisuushankinnoista annetun lain (1531/2011) mukaisesti käyttämällä rajoitettua menettelyä. Viisumitietojärjestelmän ja siihen liittyvien palvelujen toimittajaksi valittiin Solita Oy.
Hankinnan kohteena on ulkoministeriön tarvitseman viisumitietojärjestelmään perustuvan kansallisen VIS-yhteyden ja CVIS-viestinvälitystoiminnallisuuden jatkokehittäminen siten, että yhteistyöviranomaisille (mm. Tulli, Rajavartiolaitos, Suojelupoliisi, Maahanmuuttovirasto) luodaan rajapinta kansalliseen viisumitietojärjestelmään. Yhteistyöviranomaiset voivat tämän integraation kautta tehdä hakuja ja muuten hyödyntää viisumitietojärjestelmää omista järjestelmistään käsin. CVIS-integraation osalta rajapinnan tehtäväksi tulee myös yhteistyöviranomaisten järjestelmistä tulevien pyyntöjen välittäminen suoraan yhteistyöviranomaisten järjestelmistä CVIS-keskusjärjestelmään.
Hankinta toteutetaan julkisista puolustus- ja turvallisuushankinnoista annetussa laissa tarkoitettuna suorahankintana, jossa hankintayksikkö julkaisematta hankintailmoitusta valitsee menettelyyn mukaan 1 toimittajan, jonka kanssa hankintayksikkö neuvottelee sopimuksen ehdoista.
Julkisista puolustus- ja turvallisuushankinnoista annetun lain 23 §:n 3 momentin mukaan hankintayksikkö voi tehdä suorahankinnan, kun kyseessä on alkuperäisen toimittajan kanssa tehtävä uusi rakennusurakkasopimus tai palveluhankinta, joka vastaa aikaisemmin rajoitettua menettelyä käyttäen tehtyä rakennusurakkaa tai palveluhankintaa. Edellytyksenä on, että alkuperäistä hankintaa koskevassa hankintailmoituksessa on mainittu mahdollisesta myöhemmästä suorahankinnasta ja että lisäpalvelun tai uuden rakennusurakan ennakoitu arvo on otettu huomioon laskettaessa alkuperäisen sopimuksen kokonaisarvoa. Suorahankinta voidaan tehdä enintään 5 vuoden kuluessa alkuperäisen sopimuksen tekemisestä, ellei toimitettujen tavaroiden, laitteistojen tai järjestelmien odotettu elinkaari ja toimittajan vaihtumisesta aiheutuvat tekniset ongelmat poikkeuksellisesti edellytä pidempää voimassaoloaikaa.
Julkisista puolustus- ja turvallisuushankinnoista annetun lain esitöiden (HE 76/2011 vp, s. 71) mukaan suorahankinta olisi mahdollinen myös silloin, kun alkuperäisessä palveluhankinta- tai rakennusurakkasopimuksessa on jo kilpailutettu pituudeltaan määrätty optioehto, joka on huomioitu alkuperäisessä tarjouspyynnössä tai hankintailmoituksessa sekä sopimuksen arvon laskemisessa. Säännös mahdollistaisi optioihin perustuvien lisätilausten joustavan tekemisen. Optioiden tulisi olla kuitenkin ennalta ajallisesti ja sisällöllisesti määriteltyjä, jotta tarjoajien tasapuolinen asema tulisi turvatuksi.
Alkuperäisen hankinnan tarjouspyynnön mukaan hankinnan kohteena oli Suomen ulkoasiainhallinnon ja sen sidosryhmien (mm. viranomaiset) käyttöön tuleva viisumitietojärjestelmä sekä siihen liittyvä tuki- ja ylläpito. Hankintaan sisältyi myös tietojärjestelmän toimitusprojekti (sis. mm. määrittely, suunnittelun, toteutuksen, mahdolliset räätälöinnit, konversion nykyisestä järjestelmästä) sekä tuki- ja ylläpitopalvelu ja jatkokehitys. Lisäksi sopimuksen tavoitteena oli tarjouspyynnön mukaan hankkia teknologisesti moderni ja käyttäjäystävällinen tietojärjestelmä, joka mahdollistaa prosessien joustavan kehittämisen ja Schengenin puolelta tulevien tietojärjestelmävaatimusten huomioimisen ja muutosten toimeenpanemisen nopeasti.
Osana alkuperäistä viisumitietojärjestelmää kilpailutettiin järjestelmän jatkokehitys. Tarjouspyynnön liitteenä olleen vaatimusmäärittelyn kohdan 12 mukaan viisumitietojärjestelmän jatkokehitys on jaettu vaiheisiin, joissa vaiheeseen 1 sisältyvät nyt hankinnan kohteena olevat sidosryhmäpalvelut.
Jatkokehityksen sisältö on osaltaan määritelty myös tarjouspyynnön liitteenä olevassa jatkokehityssopimuksessa. Sen kohdan 3.2 mukaan jatkokehityssopimuksella sovitaan ehdoista, joilla toimittaja toimittaa seuraavia jatkokehitystöitä:
Lisäksi jatkokehityssopimusluonnoksen kohdan 3.4 mukaan ”toimittaja voi palveluiden osana tai niihin olennaisesti liittyen toimittaa tilaajalle myös ohjelmistoja, uusia viisumitietojärjestelmän moduuleita tai muita tuotteita”.
Kohdassa Hankinnan kohde kuvatut yhteistyöviranomaisten integraation kehittämiseen liittyvät palvelut ovat sellaista jatkokehittämistä, joka on kilpailutettu optiona osana alkuperäistä hankintasopimusten kokonaisuutta. Se on sisällöllisesti ja ajallisesti rajattu, ja se hankitaan alkuperäiseltä toimittajalta. Optiona tilattavan palvelun arvo on myös sisältynyt alkuperäisen sopimuksen kokonaisarvoon. Kun alkuperäinen sopimus on allekirjoitettu 28.6.2018, optiomahdollisuuden hyödyntäminen tapahtuu 5 vuoden aikarajan puitteissa. Näin ollen julkisista puolustus- ja turvallisuushankinnoista annetun lain 23 §:n 3 momentin vaatimukset täyttyvät, ja palvelu voidaan hankkia optiona olemassa olevan sopimuskokonaisuuden perusteella.
Jos hankinnassa on menetelty julkisista puolustus- ja turvallisuushankinnoista annetun lain vastaisesti, voi tarjoaja, osallistumishakemuksen tehnyt ehdokas tai muu taho, jota asia koskee, saattaa asian markkinaoikeuden käsiteltäväksi valituksella. Asia voidaan saattaa markkinaoikeuden käsiteltäväksi myös, jos hankinnassa on menetelty Euroopan yhteisön lainsäädännön taikka Maailman kauppajärjestön julkisia hankintoja koskevan sopimuksen vastaisesti.
Jollei toisin säädetä, valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut kirjallisen päätöksen asemaansa vaikuttavasta ratkaisusta tai tarjousmenettelyn ratkaisusta perusteluineen ja valitusosoituksineen.
Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen julkisista puolustus- ja turvallisuushankinnoista annetun lain 80 §:n 1 kohdan nojalla noudattamatta odotusaikaa.


Winner: Solita Oy
Award value: 219600